1.pielikums

NVA 2022.gada \_\_\_ rīkojumam Nr.\_\_\_

**Nodarbinātības valsts aģentūras**

**filiāļu aktīvo nodarbinātības pasākumu īstenotāju izvēles**

**komisijas nolikums**

# **I. Vispārīgie noteikumi**

1. Nodarbinātības valsts aģentūras (turpmāk – NVA) filiāļu aktīvo nodarbinātības pasākumu īstenotāju izvēles komisijas nolikums (turpmāk – ANP nolikums) nosaka aktīvo nodarbinātības pasākumu īstenotāju (turpmāk – pretendentu) izvēles kārtību, prasības pretendentiem un pretendentu vērtēšanas kritērijus.
2. NVA filiāļu aktīvo nodarbinātības pasākumu īstenotāju izvēles komisija (turpmāk – komisija) darbojas pamatojoties uz Ministru kabineta 2011.gada 25.janvāra noteikumiem Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi).
3. Komisija vērtē pretendentu iesniegtos pieteikumus šādos aktīvajos nodarbinātības pasākumos (turpmāk visi kopā – pasākums):
	1. “Pasākumi noteiktām personu grupām” (turpmāk – PNPG), kas ietver:
		1. Eiropas Savienības fondu (turpmāk – ESF) projekta “Subsidētās darbavietas bezdarbniekiem” Nr.9.1.1.1/15/I/001 (turpmāk – SDB) finansētais PNPG ar pasākuma apakštipiem:
			1. subsidētās darba vietas personām ar invaliditāti;
			2. subsidētās darba vietas mērķa grupas bezdarbniekiem.
		2. valsts speciālā budžeta finansētais PNPG ar pasākuma apakštipiem:
			1. subsidētās darba vietas personām ar invaliditāti;
			2. subsidētās darba vietas mērķa grupas bezdarbniekiem.
		3. valsts speciālā budžeta finansētais “Pasākumi noteiktām personu grupām” bezdarbnieku ar invaliditāti nodarbināšanai uz nenoteiktu laiku” (turpmāk – PNPG bezdarbnieku ar invaliditāti nodarbināšanai uz nenoteiktu laiku).
	2. “Apmācība pie darba devēja” (turpmāk – APDD), finansēts no ESF projekta “Atbalsts bezdarbnieku izglītībai” Nr.7.1.1.0/15/I/001;
	3. “Darbam nepieciešamo iemaņu attīstība” (turpmāk – DNIA), finansēts no SDB.
4. Komisija pārbauda, vai pretendenta pieteikuma saturs sniedz visu izvērtēšanai nepieciešamo informāciju un vai tas ir atbilstoši noformēts. Ja komisija konstatē, ka pieteikumā ietvertā vai pretendenta iesniegtā informācija vai dokuments ir neskaidrs vai nepilnīgs, komisija rakstveidā par to informē pretendentu un 10 dienu laikā no informācijas pieprasīšanas brīža pieprasa, lai pretendents izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieprasīto informāciju, pretendenta pieteikums no dalības tālākā vērtēšanā tiek izslēgts.

# **II. Pretendentu izvērtējums**

1. Komisija uz lēmuma pieņemšanas dienu pārliecinās, ka pretendents atbilst šādām Noteikumu prasībām:
	1. saskaņā ar Noteikumu 15.5.apakšpunkta prasībām - uz pretendentu neattiecas neviens no Publisko iepirkumu likuma (turpmāk – PIL) 42. panta pirmās daļas 3., 7. un 8.punktā minētajiem izslēgšanas noteikumiem:
		1. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;
		2. pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kurš izpaužas kā:
			1. vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī. Komisija neizslēdz pretendentu no dalības vērtēšanā, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz pieteikuma iesniegšanas dienai ir pagājuši trīs gadi;
			2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu. Komisija neizslēdz pretendentu no dalības vērtēšanā, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums, līdz pieteikuma vai piedāvājuma iesniegšanas dienai ir pagājuši 12 mēneši.
	2. saskaņā ar Noteikumu 17.punkta un 15.5.apakšpunkta prasībām - pretendents nav sniedzis nepatiesu informāciju, lai apliecinātu neatbilstību ANP nolikuma 4.punktā, 5.1.1. un 5.1.2.apakšpunktā minētajiem izslēgšanas noteikumiem;
	3. saskaņā ar Noteikumu 15.5.apakšpunkta prasībām - pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*. Ja konstatē, ka pretendentam ir nodokļu parāds, tajā skaitā valsts sociālās apdrošināšanas obligāto iemaksu parāds, kas kopsummā pārsniedz 150 *euro*, komisija rakstveidā par to informē pretendentu un 10 dienu laikā no informācijas pieprasīšanas lūdz iesniegt:
		1. izdruku no VID elektroniskās deklarēšanas sistēmas (turpmāk – VID EDS), vai VID izziņu par to, ka pretendentam lēmuma pieņemšanas dienā nebija attiecīgo nodokļu parāds, tajā skaitā valsts sociālās apdrošināšanas obligāto iemaksu parāds;
		2. pirms lēmuma pieņemšanas dienas VID izdota lēmuma kopiju par nodokļu samaksas termiņa pagarināšanu vai atlikšanu, vai citus objektīvus pierādījumus par nodokļu parāda neesamību[[1]](#footnote-2);
		3. pašvaldības izdotu izziņu vai citus objektīvus pierādījumus par to, ka attiecīgajai personai nav nekustamā īpašuma nodokļa parāds;

Ja vēstulē noteiktajā termiņā apliecinājums par nodokļu parāda neesamību netiek iesniegts, pretendenta pieteikums no dalības tālākā vērtēšanā tiek izslēgts.

* 1. saskaņā ar Noteikumu 15.4.apakšpunkta prasībām - pretendents pēdējā gada laikā nav būtiski pārkāpis NVA pasākumu īstenošanas nosacījumus un PNPG pretendents pēdējo divu gadu laikā nav pārkāpis noteikumu, atsakoties bez līgumā par PNPG īstenošanu noteiktajiem attaisnojošiem iemesliem ar PNPG iesaistīto bezdarbnieku turpināt darba tiesiskās attiecības vismaz trīs mēnešus pēc bezdarbnieka iesaistes termiņa beigām PNPG;
	2. pretendents atbilst šādām Noteikumu prasībām:
		1. Noteikumu 15.1.apakšpunkta prasībām - pretendents ir reģistrēts saskaņā ar attiecīgo saimniecisko darbību regulējošo normatīvo aktu prasībām;
		2. Noteikumu 82.punkta prasībām - PNPG pretendents ir komersants (izņemot izglītības iestādi, kuras pamatuzdevums ir izglītības programmu īstenošana), pašnodarbināta persona, biedrība (izņemot politisko partiju) vai nodibinājums, kooperatīvā sabiedrība;
		3. Noteikumu 109.1 punkta prasībām - APDD pretendents ir komersants (izņemot izglītības iestādi, kuras pamatuzdevums ir izglītības programmu īstenošana), pašnodarbināta persona, biedrība (izņemot politisko partiju) vai nodibinājums;
		4. Noteikumu 131.4.apakšpunkta prasībām - DNIA pretendents ir biedrība vai nodibinājums (izņemot politiskās partijas), vai augstākās izglītības iestāde.
	3. saskaņā ar Noteikumu 15.2.apakšpunkta prasībām - pretendentam ir licence, akreditācijas lapa, sertifikāts attiecīgo pakalpojumu sniegšanai, ja to nepieciešamību nosaka normatīvie akti;
	4. saskaņā ar Noteikumu 15.3.apakšpunkta prasībām - pasākuma īstenošanas vietā ir atbilstoša materiāltehniskā bāze, kas izveidota jau pirms pasākuma īstenošanas uzsākšanas;
	5. saskaņā ar Noteikumu 15.1.apakšpunkta prasībām - pretendenta pieteikumā DNIA, PNPG, APDD, norādītais NACE kods un attiecīgais darbības veids ir reģistrēts VID publiskojamo datu bāzē. Ja komisija konstatē, ka pretendenta pieteikumā norādītais NACE kods nav reģistrēts VID publiskojamo datu bāzē, komisija 10 dienu laikā no informācijas pieprasīšanas brīža pretendentam lūdz iesniegt izdruku no VID EDS, kas apliecina pretendenta darbību pieteikumā norādītā NACE koda jomā. Ja vēstulē noteiktajā termiņā izdruka no VID EDSnetiek iesniegta, pretendenta pieteikums no dalības tālākā vērtēšanā tiek izslēgts;
	6. saskaņā ar Noteikumu 17.punkta prasībām - pretendents pieteikumu PNPG bezdarbnieku ar invaliditāti nodarbināšanai uz nenoteiktu laiku iesniedzis ne vēlāk kā mēnesi pēc darba tiesisko attiecību uzsākšanas ar bezdarbnieku ar invaliditāti;
	7. saskaņā ar Noteikumu 82.1 punkta prasībām - PNPG pretendentam dienā, kad pieņemts lēmums par iespējamu līguma slēgšanas tiesību piešķiršanu, vienlaikus PNPG iesaistīto bezdarbnieku skaits nepārsniedz 50% no darba devēja kopējā nodarbināto skaita un kopā nav vairāk kā divdesmit personas. Nosakot pretendenta kopējo nodarbināto skaitu, netiek ņemti vērā pie darba devēja jau PNPG ietvaros nodarbinātie bezdarbnieki. Ja komisija konstatē, ka pretendenta pieteikumā pieteiktais darba vietu skaits pārsniedz pieļaujamo darba vietu skaitu, lai nodrošinātu pretendenta atbilstību kritērijam, komisija informē pretendentu par pieļaujamo darba vietu skaitu un 10 dienu laikā no informācijas pieprasīšanas brīža lūdz iesniegt informāciju par darba vietām, kuras turpināt vērtēt komisijā. Ja vēstulē noteiktajā termiņā pretendents neiesniedz pieprasīto informāciju, pretendenta pieteikums no dalības tālākā vērtēšanā tiek izslēgts.

# **III. Lēmuma pieņemšana**

1. Komisija pieņem lēmumu atbilstoši NVA filiālei piešķirtajam pasākuma rezultatīvajam rādītājam un finansējumam. Ja NVA filiālei noteiktais rezultatīvais rādītājs un finansējums ir pietiekams visu pretendentu pieteikto darba vietu izveidei, komisija pieņem lēmumu par iespējamu līguma slēgšanu ar pretendentiem, kuriem nav nepieciešams iesniegt papildu dokumentus nodokļu parādu neesamības pierādīšanai vai citus dokumentus. Pretendentu, kuriem lūdz iesniegt papildu informāciju, pieteikumus izskata atsevišķā komisijas sēdē pēc papildu informācijas iesniegšanas termiņa beigām vai ātrāk, ja visa papildus pieprasītā informācija ir iesniegta.
2. Komisija izslēdz pretendenta pieteikumu no dalības vērtēšanā gadījumā, ja Pretendenta pieteikums neatbilst:
	1. Noteikumu 15.5.apakšpunkta prasībām - uz pretendentu attiecas kāds no PIL 42.panta pirmās daļas 3., 7. un 8.punktā minētajiem izslēgšanas noteikumiem;
	2. Noteikumu 15.5.apakšpunkta prasībām - pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*;
	3. Noteikumu 15.4.apakšpunkta prasībām - pretendents pēdējā gada laikā ir būtiski pārkāpis NVA pasākumu īstenošanas nosacījumus;
	4. Noteikumu 15.1.apakšpunkta prasībām - Pretendents nav reģistrēts saskaņā ar attiecīgo saimniecisko darbību regulējošo normatīvo aktu prasībām;
	5. pretendents neatbilst ANP nolikumā no 5.5. līdz 5.10.apakšpunktā minētajiem nosacījumiem;
	6. pretendents komisijas vēstulē noteiktajā termiņā nav iesniedzis papildus pieprasīto informāciju, vai pretendents iesniedzis iesniegumu, ar kuru atsauc pieteikumu.
3. Komisija pieņem lēmumu par tādu pretendentu pieteikumu atbalstīšanu, kuri nav izslēgti no dalības vērtēšanā un atbilst šādām Noteikumu prasībām:
	1. pretendents var nodrošināt pasākuma īstenošanai darba vadītāju:
		1. atbilstoši Noteikumu 82.2.apakšpunkta prasībām, PNPG ietvaros – kvalificētu darba vadītāju, kurš palīdz pasākumos iesaistītajiem bezdarbniekiem apgūt darbam nepieciešamās pamatprasmes un iemaņas. Par kvalificētu darba vadītāju uzskata personu, kura ir ieguvusi izglītību vai ne mazāk kā divus gadus ilgu darba pieredzi profesijā, kurā nodarbina bezdarbnieku. Darba vadītājam nav nepieciešama izglītība vai darba pieredze profesijā, kurā nodarbina bezdarbnieku, ja bezdarbnieku plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai). Viens darba vadītājs darbu vienlaikus vada ne vairāk kā diviem bezdarbniekiem;
		2. atbilstoši Noteikumu 109.11 3.apakšpunkta prasībām, APDD ietvaros – kvalificētu darba vadītāju, kas palīdz nostiprināt darba iemaņas, profesionālās prasmes un zināšanas. Par kvalificētu darba vadītāju uzskata personu, kas ir ieguvusi izglītību vai ne mazāk kā divus gadus ilgu darba pieredzi profesijā, kurā veic bezdarbnieka praktisko apmācību. Viens darba vadītājs var vadīt darbu ne vairāk kā diviem praktiskajā apmācībā iesaistītajiem bezdarbniekiem;
		3. atbilstoši Noteikumu 136.1.4.apakšpunktam – DNIA ietvaros viens darba vadītājs var vadīt darbu ne vairāk kā diviem bezdarbniekiem*.*
	2. atbilstoši Noteikumu 17.punkta prasībām, APDD un PNPG pretendents, saskaņā ar pieteikumam pievienoto bezdarbnieka darba pienākumu vai amata aprakstu (bezdarbnieka darba pienākumiem jāatbilst Profesiju klasifikatorā norādītajai profesijai), spēj nodrošināt bezdarbnieku nodarbināšanu visu līguma darbības laiku, t.i., profesijās ar sezonālu raksturu darba pienākumu aprakstam jāietver darba pienākumi visās sezonās: pavasarī, vasarā, rudenī un ziemāun);
	3. atbilstoši Darba likuma un Noteikumu 17.punkta prasībām, pretendents pieteiktajai darba vietai mēneša darba algu normāla darba laika ietvaros noteicis ne mazāk kā valstī noteiktās minimālās mēneša darba algas apmērā vai ne mazāk kā minimālo stundas tarifa likmi. Ja pieteiktā darba vieta ir profesijā, kas minēta 2019.gada 3.maija Būvniecības Nozares ģenerālvienošanās[[2]](#footnote-3) 1.pielikumā un pretendents darbojas būvniecības nozarē, pretendents pieteiktajai darba vietai noteicis mēneša darba algu normāla darba laika ietvaros ne mazāk kā 780 *euro* vai ne mazāk kā minimālo stundas tarifa likmi 4,67 *euro*[[3]](#footnote-4);
	4. atbilstoši Noteikumu 109.2 un 109.3 punkta prasībām, APDD pretendents praktisko apmācību neorganizē nekvalificētu vai mazkvalificētu darbu apguvei (vienkāršo profesiju darbi atbilstoši Profesiju klasifikatora devītajai pamatgrupai) un/vai praktiskā apmācība ietver profesionālās kompetences apgūšanu, kas atbilst pirmā, otrā vai trešā profesionālās kvalifikācijas līmeņa profesionālajai kompetencei;
	5. atbilstoši Noteikumu 131.4.apakšpunkta prasībām, DNIA pretendenta pieteiktā darbavieta atbilst biedrību un nodibinājumu statūtos minēto funkciju nodrošināšanai, ja pretendents ir augstākās izglītības iestāde - akadēmisko, pētniecisko un administratīvo funkciju nodrošināšanai. Pretendenta pieteiktā darbavieta ir vērsta uz bezdarbnieku aktivitātes veicināšanu sabiedrības labā bez nolūka gūt peļņu;
	6. atbilstoši Noteikumu 80.punkta prasībām, PNPG pretendenta pieteikumā norādītais bezdarbnieks atbilst PNPG noteiktajai mērķa grupai.
4. Ja NVA filiālei piešķirtais pasākuma rezultatīvais rādītājs un finansējums nav pietiekams visu atbilstošo pretendentu pieteikto darba vietu atbalstīšanai, komisija papildus secīgi piemēro šādus kritērijus:
	1. priekšroku dod pretendentam, kurš piedāvā lielāku līdzfinansējumu bezdarbnieka vai izglītojamā darba algai papildu MK noteikumos Nr.75 noteiktajam minimumam. Nodarbinot bezdarbnieku ar invaliditāti, PNPG pasākumā pretendents piedāvā līdzfinansējumu bezdarbnieka darba algai papildus NVA dotācijai. Līdzfinansējumu par pārējo mērķa grupu bezdarbnieku nodarbināšanu ņem vērā, ja darba devēja daļa bezdarbnieka algai (bruto darba alga) pārsniedz pusi no minimālās darba algas (proporcionālu aprēķinu veic nepilnam darba laikam un stundu tarifa likmei)[[4]](#footnote-5);
	2. ja, izvērtējot pretendentu pieteikumus, vairāku pretendentu piedāvātais līdzfinansējums ir vienāds, priekšroku dod pretendentam, kurš paredzējis izveidot darba vietu profesijā, kas augstāka par Profesiju klasifikatora devīto pamatgrupu[[5]](#footnote-6);
	3. ja, izvērtējot pretendentu pieteikumus, rezultatīvais rādītājs neļauj apstiprināt visas darba vietas, kas nav Profesiju klasifikatora devītajā pamatgrupā, vai kurām ir vienāds punktu skaits un tās ir Profesiju klasifikatora devītajā pamatgrupā, tad komisija atbalsta pretendentu piedāvātās darba vietas pieteikumu reģistrēšanas secībā NVA filiālē.
5. Komisija pieņem lēmumu:
	1. **izslēgt** pretendenta pieteikumu no dalības vērtēšanā, ja konstatē kādu no ANP nolikuma 7.punkta nosacījumiem;
	2. **atbalstīt** pretendenta piedāvātās darba vietas, kuras atbilst ANP nolikuma 8.punkta prasībām, vai ir atbalstāmas saskaņā ar ANP nolikuma 9.punkta nosacījumiem;
	3. **neatbalstīt** pretendenta piedāvātās darba vietas, ja:
		1. pretendents neatbilst ANP nolikuma 8.punkta prasībām;
		2. NVA filiālei noteiktais rezultatīvais rādītājs vai finansējuma apmērs ir nepietiekams, lai atbalstītu visu atbilstošo pretendentu piedāvāto darba vietu izveidi.
6. Ja viena mēneša laikā no lēmuma pieņemšanas dienas NVA filiālei tiek piešķirts papildu rezultatīvais rādītājs vai finansējums, lai atkārtoti lemtu par to pretendentu pieteikto darba vai mācību vietu atbalstīšanu, par kurām tika pieņemts komisijas lēmums “neatbalstīt”, pamatojoties uz ANP nolikuma 10.3.2.apakšpunktu, komisijas priekšsēdētājs sasauc komisiju. Komisija pārbauda vai uz pretendentu neattiecas neviens no ANP nolikuma 7.punktā minētajiem izslēgšanas noteikumiem. Komisija pieņem lēmumu, atbilstoši ANP nolikuma 10.punkta nosacījumiem.
7. Ja viena mēneša laikā no lēmuma pieņemšanas dienas NVA filiālei netiek piešķirts papildu rezultatīvais rādītājs vai finansējums, lai atkārtoti lemtu par to pretendentu pieteikto darba vai mācību vietu atbalstīšanu, par kurām tika pieņemts komisijas lēmums “neatbalstīt”, atbilstošo pretendentu piedāvātās darba vietas atkārtoti komisijā netiek vērtētas.
8. Protokolā norāda, ka ar komisijas atbalstītajiem pretendentiem līgumi par pasākuma īstenošanu tiks slēgti:
	1. PNPG ietvaros viena mēneša laikā no komisijas lēmuma spēkā stāšanās dienas (lēmums stājas spēkā ar brīdi, kad paziņots adresātam), ja uz līguma spēkā stāšanās datumu plānotais finanšu atbalsts pasākuma īstenošanai:
		1. nepalielina attiecīgajā fiskālajā gadā, kā arī iepriekšējos divos fiskālajos gados pretendenta saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 3.panta 2.punktā noteikto maksimālo *de minimis* atbalsta apmēru viena vienota uzņēmuma līmenī. Atbalstu nepiešķir, ja pretendents ir minēts Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 1.panta 1.punkta "a" un "b" apakšpunktā vai veic Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 1.panta 1.punkta "c" un "d" apakšpunktā noteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma uzsāktu maksātnespējas procedūru, vai
		2. attiecīgajā fiskālajā gadā saistītiem uzņēmumiem nepārsniedz Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 4.panta 1.punkta "o", "p", "q" un "r" apakšpunktā noteiktos paziņošanas robežlielumus dažādām izmaksu pozīcijām un pretendentam un tā saistīto uzņēmumu grupai netiek konstatēta atbilstība grūtībās nonākuša uzņēmuma pazīmēm. Atbalstu nepiešķir pretendentiem, kuri darbojas Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 1.panta 3. punkta "d" apakšpunktā noteiktajā saimniecības nozarē, īsteno Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 1.panta 2. punktā noteiktos atbalsta pasākumus vai atbilst Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 1.panta 4.punktā minētajiem nosacījumiem.
	2. APDD ietvaros, viena mēneša laikā no komisijas lēmuma spēkā stāšanās dienas (lēmums stājas spēkā ar brīdi, kad paziņots adresātam) tikai par to darbavietu izveidi, kurās pretendents izvēlēsies pieteikumā norādītajām prasībām atbilstošu bezdarbnieku, un gadījumā, ja uz līguma spēkā stāšanās datumu plānotais finanšu atbalsts pasākuma īstenošanai nepalielina attiecīgajā fiskālajā gadā, kā arī iepriekšējos divos fiskālajos gados darba devēja saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 3.panta 2.punktā, vai Komisijas regulas Nr.[717/2014](http://eur-lex.europa.eu/eli/reg/2014/717/oj/?locale=LV) 3.panta 2.punktā vai Komisijas regulas Nr.[1408/2013](http://eur-lex.europa.eu/eli/reg/2013/1408/oj/?locale=LV) 3.panta 2.punktā noteikto maksimālo *de minimis* atbalsta apmēru viena vienota uzņēmuma līmenī. Atbalstu nepiešķir, ja pretendents ir minēts Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 1.panta 1.punkta "a" un "b" apakšpunktā vai veic Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) 1. panta 1. punkta "c" un "d" apakšpunktā, Komisijas regulas Nr.[717/2014](http://eur-lex.europa.eu/eli/reg/2014/717/oj/?locale=LV) 1. panta 1. punktā vai Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV) 1.panta 1.punktā noteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma uzsāktu maksātnespējas procedūru.
	3. DNIA ietvaros, viena mēneša laikā no komisijas lēmuma spēkā stāšanās dienas (lēmums stājas spēkā ar brīdi, kad paziņots adresātam) tikai par to pasākuma īstenošanas vietu izveidi, kurās pretendents izvēlēsies DNIA mērķgrupai un pieteikumā norādītajām prasībām atbilstošu bezdarbnieku, un gadījumā, ja uz līguma spēkā stāšanās datumu plānotais finanšu atbalsts pasākuma īstenošanai nepalielina attiecīgajā fiskālajā gadā, kā arī iepriekšējos divos fiskālajos gados pasākuma īstenotāja saņemtā de minimis atbalsta kopējo apmēru līdz līmenim, kas pārsniedz Komisijas regulas Nr.1407/2013 3.panta 2.punktā, noteikto maksimālo de minimis atbalsta apmēru viena vienota uzņēmuma līmenī. Atbalstu nepiešķir, ja pretendents ir minēts Komisijas regulas Nr.1407/2013 1.panta 1.punkta "a" un "b" apakšpunktā vai veic Komisijas regulas Nr.1407/2013 1. panta 1. punkta "c" un "d" apakšpunktānoteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma uzsāktu maksātnespējas procedūru.

# **IV. Lēmuma paziņošana**

1. Komisija piecu darba dienu laikā pēc lēmuma pieņemšanas dienas atbilstoši Paziņošanas likumā noteiktajai kārtībai informē pretendentu par pieņemto lēmumu.
2. Pretendents komisijas lēmumu var apstrīdēt NVA direktoram viena mēneša laikā no lēmuma spēkā stāšanās dienas, iesniedzot rakstveida iesniegumu.
3. Komisija septiņu darba dienu laikā pēc lēmuma pieņemšanas dienas publicē NVA mājaslapā informāciju par komisijas atbalstītajiem pretendentiem.
1. Skaidrojums par nodokļu parāda neesamības apliecinājumu pieejams Iepirkumu uzraudzības biroja mājaslapā: <https://www.iub.gov.lv/lv/skaidrojums-nodoklu-paradu-neesamibas-apliecinasana> [↑](#footnote-ref-2)
2. https://www.latvijasbuvnieki.lv/generalvienosanas/par-generalvienosanos/ [↑](#footnote-ref-3)
3. Kritēriju nepiemēro DNIA pretendentu vērtēšanā. [↑](#footnote-ref-4)
4. Kritēriju nepiemēro PNPG bezdarbnieku ar invaliditāti nodarbināšanai uz nenoteiktu laiku un DNIA pretendentu vērtēšanā. [↑](#footnote-ref-5)
5. Kritēriju nepiemēro APDD pretendentu vērtēšanā. [↑](#footnote-ref-6)